**JAVNI RAZPIS ZA IZBOR OPERACIJ »Povezani s kulturo«**

**(JR–POVEZANI S KULTURO)**

Vprašanja in odgovori na zastavljena vprašanja prispela do 15. 9. 2025

| **Zap. št.** | **Datum prejetja vprašanja** | **Vprašanje** | **Odgovor** |
| --- | --- | --- | --- |
| 1 | 27. 8. 2025 | Ali se lahko paket usposabljanj v sklopu projekti ponovi 2x? | Usposabljanja se lahko ponovijo v kolikor so tako zastavljene aktivnosti operacije.  V JR je opredeljeno (stran 3): »Udeleženec usposabljanj po tem javnem razpisu je oseba iz ciljne skupine – pripadnik romske skupnosti, ki se usposablja skozi sodelovanje v aktivnostih in je ob vstopu v operacijo dopolnil 15 let ter je v aktivnosti operacije vključen najmanj 40 ur. Na osnovi evidence prisotnosti prejme potrdilo o udeležbi na usposabljanju.« Pomeni, da se lahko udeleženec šteje samo enkrat, pri enem paketu usposabljanj. |
| 2 | 27. 8. 2025 | Ali mora biti zaposleni v sklopu projekti pripadnik romske skupnosti? | Zaposleni v sklopu projekti kot vodja projekta mora biti pripadnik romske skupnosti.  V JR je opredeljeno (Upravičene dejavnosti, sklop projekti, stran 3): »zaposlitev enega (1) pripadnika romske skupnosti kot »vodja projekta« v romski organizaciji za čas trajanja operacije (upravičena ena zaposlitev pri prijavitelju za polni delovni čas, za najmanj 12 mesecev)«. |
| 3 | 27. 8. 2025 | Kako v sklopu projekti zastaviti aktivnosti? | Aktivnosti operacije morajo biti zastavljene tako, da dosegajo namen in cilje javnega razpisa. Aktivnosti morajo biti s področja kulture in namenjene pripadnikom romske skupnosti (udeležencem). Operacija mora biti zaokrožena celota, se pravi aktivnosti povezane s stroški in upravičenimi dejavnostmi razpisa. |
| 4 | 27. 8. 2025 | Kako poteka poraba predplačila in poplačilo le tega? | Predplačilo se uporabi za plačilo upravičenih stroškov operacije, katera se dokaže z dokazili, ki so za posamezen strošek na enoto opredeljena v točki *8.Upravičeni stroški in način financiranja*.  V JR je opredeljeno (*5. Okvirna višina sredstev, ki so na razpolago za javni razpis*, stran 8): »Upravičenec je lahko skladno z zakonom, ki ureja izvrševanje proračuna Republike Slovenije, upravičen do izplačila predplačila. Ta zakon določa upravičene prejemnike in pogoje za izplačilo predplačila, ki je možno največ v višini, kot je v prihodnjem obdobju 180 dni dejansko potrebno za izvajanje operacije, pri čemer višina posameznega predplačila ne sme presegati 30 % predvidenih pogodbenih obveznosti.  Predplačila se izvajajo po sistemu izplačila večkratnih predplačil pri izvajanju operacije, s sprotnim poračunavanjem vsakega posameznega predplačila v celoti. Upravičenec je v primeru prejetega predplačila dolžan ministrstvu predložiti zahtevek za izplačilo ali več zahtevkov za izplačilo z obveznimi dokazili v višini izplačanega predplačila v roku najkasneje 180 dni po prejemu predplačila. Po celotnem poračunu predhodnega predplačila upravičenec lahko pridobi novo predplačilo za pokrivanje izdatkov za prihodnje obdobje 180 dni. Prejemnik sredstev do nadaljnjih predplačil ne bo več upravičen, če ne bo posredoval zahtevka za izplačilo z dokazili v roku 180 dni.«  Takoj, ko ima upravičenec dokazila za poplačilo prejetega predplačila lahko odda zahtevek in zaprosi za novo predplačilo in ne rabi čakati 180 dni. |
| 5 | 27. 8. 2025 | Ali lahko v sklopu projektna pisarna koordinator II opravlja delo po podjemni pogodbi? | Koordinator II ne more opravljati dela po podjemni pogodbi, saj mora biti zaposlen pri upravičencu (za nedoločen/določen čas, prerazporeditev znotraj organizacije).  V JR je opredeljeno (*8.2.2 Strošek na enoto za plačilo stroškov zaposlitve koordinatorja II (SE koordinator II)*, stran 12): »Za plačilo upravičenih stroškov plač in drugih povračil stroškov v zvezi z delom koordinatorja II se bo uporabljala poenostavljena oblika plačila upravičenih stroškov, in sicer strošek na enoto SE koordinator II. Koordinator II bo zaposlen pri upravičencu. Upravičenec lahko uveljavlja stroške zaposlitve koordinatorja II v obsegu **največ 1620 ur**.  Dokazila za uveljavljanje SE koordinator II so:   * pogodba o zaposlitvi, dodatek (aneks) k pogodbi o zaposlitvi oziroma druga ustrezna pravna podlaga, s katero je oseba razporejena na delo na operaciji (le ob prvem uveljavljanju stroška ter ob vsaki morebitni spremembi); * mesečno poročilo, iz katerega bo razvidno opravljeno delo na operaciji; * dokazilo o plačilu (izpis iz TRR o plačilu plače in drugih stroškov dela za zaposleno osebo).« |
| 6 | 27. 8. 2025 | Ali je v redu, da se projekt zaključi z 31.12.2026 ali mora obvezno trajati dlje? Ali je ustrezno, da se v tem primeru v finančnem načrtu v letu 2025 predvidi 15.000 EUR, kakor je že predizpolnjeno v prijavnici, v letu 2026 45.000,00 EUR, v letu 2027 pa 0,00 EUR? | Upoštevati je potrebno, da se v prijavni obrazec navede zneske za leto, ko bo ministrstvo dejansko izplačalo sredstva za oddan in pregledan zahtevek in ne takrat, ko ta strošek nastane.  Če se bo za strošek zaposlitve, ki bo trajala do 31.12.2026, oddal zahtevek za izplačilo v letu 2027 in bodo sredstva izplačana v tem letu, morajo biti sredstva na voljo tudi v tem letu.  Tehnično se lahko sredstva koristijo zgolj v letih 2025 in 2026, v kolikor bo večina delavnic izvedenih dovolj zgodaj tekom izvajanja projekta ter ustrezno načrtovana višina predplačil. Tako se lahko celotna sredstva izplačajo že v letu 2026 z zadnjim predplačilom, v letu 2027 se pa odda samo še zahtevek za izplačilo z dokazili, s katerim se pokrije zadnje predplačilo v celoti in se ne prejme več izplačil na trr. |
| 7 | 10. 9. 2025 | Kako pripraviti finančni načrt?  Ali se lahko operacija v sklopu projekti začne 1. 12. 2025? | Javni razpis ne predvideva pripravo finančnega načrta, saj so upravičeni stroški: strošek na enoto, financiranje po pavšalni stopnji, pavšalni znesek s pojasnjenimi dokazili za uveljavljanje stroškov. Vsi upravičeni stroški in način financiranja so pojasnjeni v toči 8. javnega razpisa. V prijavnem obrazcu, točki 3I, se izpolni le načrt financiranja po letih, glede na predvidene aktivnosti operacije.  Pogoj za kandidiranje na javnem razpisu je, da prijavitelj prijavlja aktivnosti operacije, ki se bodo **začele izvajati v letu 2025** in se bodo zaključile najkasneje 1. 6. 202. Glede na zastavljen pogoj razpisa je predviden datum začetka operacije primeren. |
| 8 | 10. 9. 2025 | Ali predstavlja začasno bivanje brez trenutno veljavnega delovnega dovoljenja oviro za vključitev te osebe v projekt (sklop projekti) kot upravičen strošek (v obliki zaposlitve ali druge oblike sodelovanja)? | Operacija mora vključevati eno zaposlitev pripadnika romske skupnosti pri prijavitelju v vlogi »vodje projekta«, za polni delovni čas, za najmanj 12 mesecev. Dokazilo za uveljavljanje SE vodja projekta je pogodba o zaposlitvi pripadnika romske skupnosti za polni delovni čas za obdobje 12 mesecev. |